CELEX: C2005/106/79
Language: fi
Date: 2005-04-30 00:00:00
Title: Asia T-89/05: GAEC SALAT:in 21.2.2005 Euroopan yhteisöjen komissiota vastaan nostama kanne

30.4.2005   
            
            
               FI
            
            
               Euroopan unionin virallinen lehti
            
            
               C 106/40
            
         GAEC SALAT:in 21.2.2005 Euroopan yhteisöjen komissiota vastaan nostama kanne
   (Asia T-89/05)
   (2005/C 106/79)
   Oikeudenkäyntikieli: ranska
   GAEC SALAT, kotipaikka Cussac (Ranska), on nostanut 21.2.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on François Delpeuch.
   Kantaja vaatii, että ensimmäisen oikeusasteen tuomioistuin:
   
               1)
            
            
               toteaa, että Euroopan komissio on lainvastaisesti jättänyt lausumatta GAEC SALAT:in 15.10.2004 tekemästä kantelusta, joka on rekisteröity 26.10.2004 numerolla 0411325,
            
         
               2)
            
            
               määräämään kaikista tästä johtuvista oikeudellisista seuraamuksista.
            
         Oikeudelliset perusteet ja pääasialliset perustelut
   Käsiteltävänä olevassa asiassa kantaja on tehnyt komissiolle kantelun, joka koskee alkuperänimityksen SALERS eritelmän muuttamista maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperäisnimitysten rekisteröinnistä annetun asetuksen (EY) N:o 1107/96 liitteessä olevan kuudentoista nimityksen eritelmien muuttamisesta 14 päivänä toukokuuta 2003 annetulla komission asetuksella (EY) N:o 828/2003. Tämä alkuperänimitys oli jo rekisteröity sellaisenaan asetuksella (EY) N:o 1107/96.
   Kantajan mukaan tämä eritelmän muuttaminen merkitsee yleisten oikeusperiaatteiden loukkaamista, ja konkreettisesti yhdenvertaisen kohtelun periaatteen ja syrjimättömyysperiaatteen loukkaamista Salers- ja Laguiole-juustojen alkuperänimitysten osalta.